Ula (Saudo Arabija)

Ula arba al Ula () – senovinis miestas Saudo Arabijos vakaruose, Medinos emyrate, istoriniame Hidžazo regione, kuris yra labai svarbus islamo istorijoje ir keliose ikiislaminėse semitinėse civilizacijose. Ula buvo svarbus prekybos miestas istoriniame Smilkalų kelyje, jungusiame Arabijos pusiasalį su Levantu ir Europa.

Netoli šio miesto yra rasta unikalių vertingų iškasenų, įskaitant gerai išsilaikiusius arabų kalbos raidos senovinius akmenų užrašus, ir daug uolų bei kapų, datuojamų Nabatėjų laikais.

Pirmasis Saudo Arabijos UNESCO pasaulio paveldo objektas al Hidžras yra 22 km nuo Ulos miesto. Šioje vietovėje aptikta 111 senovinių monolitinių kapaviečių, iškaltų iš uolų. 94 kapaviečių fasadai dekoruoti. Datuojamos I a. pr. m. e.–I a. laikotarpiu.

Šalia miesto yra senovinio Ulos miesto likučiai. Šiame senamiestyje yra išlikusių daug molio ir akmens namų.

Nuo 2020 m., kai Saudo Arabijoje vyksta Dakaro ralis, Ulos mieste būna vienas iš etapų. 2024 m. šiame mieste vyko lenktynių startas.2024 ROUTE: THE WILD HEART OF THE DESERT

 Šaltiniai 

Kategorija:Saudo Arabijos miestai